**НАРОДНО ЧИТАЛИЩЕ “ЛОЗА 1870” ГРАД БОБОШЕВО**

Изх.№ 01 /31.01.2024г.

**ИНФОРМАЦИЯ**

 **за дейността на Народно читалище “Лоза 1870”**

**град Бобошево за 2023 година**

 Читалището е оцелявало в най-трудни и тежки времена, защото здравия български дух е озарявал душите. Бобошевското читалище задоволява духовните потребности на местните хора, а именно:

* развитие и обогатяване на културния живот, социалната и образователна дейност;
* запазване на обичаите и традициите;
* възпитаване и утвърждаване на национално съзнание;
* осигуряване на достъп до информация;
* предоставяне на компютри и интернет услуги.

 В читалището се събират всички будни българи, където общуват, обменят информация, разговарят и обсъждат прочетено, видяно, преживяно. Днес читалището е място, където определен кръг от хора – млади и стари се занимават с творчество. Не професионално, не като задължение или като единствено призвание, а по влечение, защото искат да сътворят нещо, макар и несъвършено, но свое. В него читалищните дейци изявяват своите умения – танцови, певчески, словесни.

 Народно читалище “ Лоза 1870 “ отговаря на изискванията по чл.9, ал.8 от ЗНЧ. В читалището ни има 150 членове за 2023 година. Съгласно новите изисквания от закона на Юридическите лица с нестопанска цел, читалището ни е регистрирано в Търговския регистър под номер 896.

 Дейността на читалището се ръководи от приета Програма

за работа и от Годишен календарен план.

 Най-старата дейност на читалището е библиотеката. Като цяло библиотечният фонд е голям и добре съхраняван. Обновява се от дарения и закупени книги. Библиотечният фонд наброява 22 550 тома. Всяка година се прави инвентаризация на библиотечния фонд и се подават данни за библиотеката, да бъде вписана в публичния регистър на обществените библиотеки под номер 1383.

 Читалището разполага с компютърна и интернет зала, това създава по-лесен достъп до навременна информация и дава възможности за комуникации.

 Културната дейност се изразява основно в издирване и опазване на автентичния фолклор и обичаи. Културния продукт предлаган от читалищния колектив е разнообразен, той е съобразен с местните обичаи и традиции, с тяхното опазване и развитие.

 Друга форма на читалищната дейност е самодейността или както я наричаме днес – любителско изкуство. Колкото и да е трудно в днешните условия, традицията продължава.

 Единствената награда, която творците получават са аплодисментите на хората.

**През годината са реализирани следните мероприятия:**

* **21 януари** – „Бабинден”
* **10 февруари** – Постановка на нов репертоар на детски танцов състав „7/8“-ми, с гост хореограф от 144-то СУ,гр.София.
* **14 февруари** – Трифон Зарезан
* **1 март –** Ден на самодееца и посрещане на Баба марта – Тържество за всички самодейци.
* **3 март** – 145 години от Освобождението на България, митинг-заря.
* **22 март** – Пролетен концерт – Танцов състав „7/8“, в гр.Благоевград.
* **30 март** - 153 години от рождението на Иван Кепов - информационно табло.
* **9 април** – Цветница , музика
* **13 април** –Великденски Конкурс- „Най-красиво боядисано яйце“
* **15** – април Великденски концерт – участие на всички самодейци от НЧ“Лоза 1870“ и гостите от гр.Благоевград.
* **29 април** – участие на женски ТС „7/8“, в Националния фолклорен фестивал „Сеславска пролет“, с.Сеславци.
* **14 май** – Участие на детски и женски танцов състав „7/8“ми, в „Свети дух“, гр. Рила.
* **20 май** – Участие на ТС „Бобошевско веселие“ във фолклорен фестивал „Дръж се земьо,шоп те гази“ , в с. Доброславци.
* **24 май** –Ден на славянската писменост и култура, съвместно с ОУ“Св.Св. Кирил и Методий“, участие на всички самодейци от читалището.
* **1 юни** – Ден на детето, с участието на аниматори от гр.Благоевград, раздадени подаръци и лакомства на всички присъствали деца.
* **2 юни –** Ден на Ботев и загиналите за свободата на България, митинг – заря.
* **10 юни – Участие на ТС „ Бобошевско веселие“ в Международен фолклорен фестивал „Между Верила и Рила с традиции в бъдещето“.**
* **28 юли – Участие на ТС „ Бобошевско веселие“ в „Празника на моя град“, гр.Китен, по покана на кмета на град Китен.**
* **16 август –** Девети фолклорен фестивал „Бобошевско веселие“ - участие на самодейните състави.
* **17 август-** Празника на моя град с участието на ТС “Бобошевско веселие“.
* **6 септември** –138 години от Съединението на България с Източна Румелия.
* **6 септември** – Участие на ТС “ Бобошевско веселие“ в първи фестивал „ Изгрев от Айдара“, с. Айдара.
* **9 септември** – Участие на ТС “ Бобошевско веселие“ в шести национален фолклорен фестивал „Свири ми се, пее ми се, оро ми се игра“ , с. Баня.
* **22 септември** – Независимостта на България.
* **28 септември** – Посещение на детски и женски танцов състав „7/8“ми, на репетиции в град Петрич- НЧ“ Братя Миладинови“ – обмяна на опит.
* **1 ноември** – Ден на будителите – Открит урок,
* **21 ноември** – Беседа, запознаване на Деня на християнското семейство на детски танцов състав „7/8“-ми и техните родители.
* **8 декември** – Коледен концерт, съвместно с Общинска администрация гр.Бобошево.
* **Репетиции**

 През изминалата 2023 година, бяха подменени пердетата в залата за репетиции и във фоайето на втория етаж.

 Читалище “Лоза 1870” гр.Бобошево е с богати традиции, които са съхранени и продължават до днес.

 Убедени сме, че читалището ще продължи да живее, за да запази нашата духовност и нашите корени.

 Предизвикателствата си струват, ние, читалищните дейци да продължим напред, да запазим това наше драгоценно завоевание – читалището.

**Васил Маринов**

*Председател НЧ*